10 пеледыш

10 пеледыш (10 июнь) — григориан кечышот почеш идалыкын 161-ше (кужемдыме ийлаште — 162-шо) кечыже. Идалык пытыме марте 204 кече кодеш.

 Пайрем да памятный дате-влак 
 , Сарзе чап кече палемдалтеш. Лач ты кечын 1709-ше ийыште руш армий Полтава кредалмашыште сеҥен. 
 , Араб армий кече.
 , Пограничник кечеКалендарь проектыште пайрем нерген.
 , Португалий кече.
 ,Шагат кече

 Лӱмгече 
 Танле (православный) лӱм-влак: Евтихий, Еликонида, Елладий, Игнат (Игнатий), Никита.
 Католик лӱм-влак: Малгожата, Богумил.

 Событий-влак 
Тугак ончо: :Категорий:Пеледыш тылзын 10 кечысе событий-влак
 1921 ийыште Лев Николаевич Толстойын илыме пӧртшым тоштер-усадьба семын почмо.
 1936 ийыште «Союзмультфильм» киностудийым почыныт.
 1943 ийыште Америкыште икымше шариковый манме ручкам ыштен лукмо.
 1961 ийыште марий композитор-классик И.С. Ключников-Палантайын тоштер-пӧртшым почыныт. 

 Шочыныт 
Тугак ончо: :Категорий:Пеледыш тылзын 10 кечынже шочшо-влак
 1930 ий — Лидия Ивановна Свиньина, туныктыш пашаеҥ, Россий Федерацийысе школын сулло туныктышыжо. Марий Тӱрек кундемыште шочын-кушшо специалист шке паша вержым Йошкар-Олаште муын. 20-шо, 26-шо, 30-шо №-ан школлаште йоча-влаклан историйым туныктен. Тыгак марий йылмым да йӱлам пагалаш кумылаҥден шоген. Ик эн кугу да суапле пашажлан 20-шо №-ан школышто краеведений тоштерым почмыжым шотлаш лиеш. Тидланак тудым кугыжаныш чап танык дене палемденыт.
 1950 ий — Зоя Дмитриевна Киселёва, туныктышо, Марий Эл Республикын калык туныктышыжо. Паша корныжо Зоя Дмитриевнам Косолапысе школ-интернатыште конден: уло ӱмыржым йоча-влакым туныктымылан пӧлеклен, а 1985-ше ий гыч ты тунемме тӧнежын вуйлатышыже лийын. Кушкын толшо тукым сай шинчымашан да ушан-шотан лийже манын уло вийжым пуэн.
 1941 ий — Юрий Борисович Грунин, шанче пашаеҥ, Марий Эл Республикысе шанчын да техникын сулло пашаеҥже, Россий Федерацийысе кӱшыл школын сулло туныктышыжо. 1966-шо ий гычак тудо Марий кугыжаныш техник университетыште пашам ышташ тӱналын да профессор марте шуын. Лач тудын вуйлатымыж почеш кундемыштына икымше Молекул радиоспектроскопий лабораторийым почмо, вараже тиде лабораторий негызешак шанче школым. 170 наре шанче пашан да 13 изобретенийын авторжо.
 1951 ий — Владимир Анатольевич Серёгин, артист, Марий Эл Республикын калык артистше. Юлсер олан талантан шочшыжо Йошкар-Оласе сем училищым тунем лекмек, Марий кугыжаныш опер да балет театрын солистшылан тыршаш тӱналын. Тенор. Ятыр рольым устан чоҥен: мутлан «Марицаште» Зупанын, «Цыганский барон» оперыште Стефанын роль-влакым.

 Коленыт 
Тугак ончо: :Категорий:Пеледыш тылзын 10 кечынже колышо-влак

 Калык пале 
 Никита-комбызо. Шнуй Никита комбым аралышылан шотлалтеш. Ты кече шып гын, кинде тений сайын шочеш. 
 Семык кече

Палемдымаш

Категорий:10 пеледыш